**Pasi Olavi Riihelä** (s. 6. huhtikuuta 1975 Nokia) on suomalainen koripallovalmentaja ja kilpauransa lopettanut koripalloilija. Hän on kolminkertainen SM-sarjan vuoden pelaaja, kaksinkertainen suomenmestari sekä nelinkertainen Suomen cup -voittaja. Pitkän uran Suomen pääsarjassa tehnyt Riihelä pelasi urallaan ammattilaisena myös Saksan, Ruotsin sekä Sveitsin pääsarjoissa. Miesten maaotteluita Riihelälle kertyi vuosien 1996–2004 aikana 66 kappaletta, joissa pisteitä syntyi yhteensä 334.

Riihelä ehti jo kertaalleen lopettaa koripalloilijan uransa kauden 2008–2009 jälkeen. Alkuvuodesta 2010 hän teki kuitenkin paluun liittymällä ottelukohtaisella sopimuksella Kouvojen Korisliiga-joukkueeseen.

Pelaajaura
----------

Riihelä aloitti koripalloilun 8-vuotiaana. Harrastus alkoi hänen kotikaupunkinsa Nokian paikallisessa joukkueessa, Kankaantaan Kisassa. Nokialla Riihelä pelasi aina vuoteen 1996 saakka. Kauden 1994–1995 päätteeksi Kankaantaan Kisa nousi SM-sarjaan ja Riihelä valittiin vuoden I-divisioonapelaajaksi. Sarjanousija sijoittui kaudella 1995–1996 SM-sarjassa neljänneksi. Riihelä teki tulokaskaudellaan koreja runkosarjassa 11,0 pisteen ja pudotuspeleissä peräti 13,3 pisteen keskiarvoilla. Hänet valittiinkin kauden päätteeksi SM-sarjan vuoden tulokkaaksi.

Tulokaskauden jälkeen Riihelä siirtyi Kouvoihin. Kouvoissa hän pelasi kaksi SM-sarjakautta, jotka molemmat päättyivät SM-hopeaan. Kaudella 1996–1997 Riihelä pelasi runkosarjassa 14,3 pisteen ja pudotuspeleissä 17,0 pisteen keskiarvoilla. Riihelä valittiin kauden päätteeksi SM-sarjan vuoden kehittyneimmäksi pelaajaksi. Jälkimmäisen kauden (1997–1998) Kouvoissa Riihelä pelasi runkosarjassa 14,5 pisteen ja pudotuspeleissä 12,1 pisteen keskiarvoilla. Uransa kolmannen SM-sarjakauden jälkeen hänet valittiin SM-sarjan vuoden pelaajaksi.

Valmentajaura
-------------

Syyskuussa 2015 Riihelän uutisoitiin aloittavan I-divisioona B:ssä pelanneen Namika Lappeenrannan valmentajana.

Saavutukset
-----------

### Henkilökohtaiset palkinnot

* Vuoden I-divisioonapelaaja: 1995
* SM-sarjan vuoden tulokas: 1996
* SM-sarjan kehittynein pelaaja: 1997
* 3x SM-sarjan vuoden pelaaja: 1998, 2004, 2005
* IS-tähtikisan voittaja: 2004

### Joukkuesaavutukset

* 2x SM-hopeaa: 1997, 1998
* 2x Suomenmestaruus: 2005, 2006
* 4x Suomen Cupin voitto: 2005, 2006, 2007, 2008
* SM-pronssia: 2008

Muuta
-----

Pasin veli Timo Riihelä (s. 1980 Nokia) oli myös pääsarjatason koripalloilija pelaten BC Nokiassa ja Lappeenrannan NMKY:ssä. Hän on koripallon Suomen mestari kaudelta 2004–05 Lappeenrannan NMKY:n riveistä. Pasi pyöritti Lappeenrannan kauppakeskus Iso-Kristiinassa Arnolds-yritystä parin vuoden ajan.

Riihelä työskentelee sähköalan yrittäjänä.

Katso myös
----------

* Luettelo 5 000 pistettä saavuttaneista Korisliiga-pelaajista
* Luettelo 2 000 levypalloa saavuttaneista Korisliiga-pelaajista
* Luettelo 500 syöttöä saavuttaneista Korisliiga-pelaajista
* Luettelo 500 pallonriistoa saavuttaneista Korisliiga-pelaajista
* Luettelo 200 torjuntaa saavuttaneista Korisliiga-pelaajista

Lähteet
-------

1. 1 2  9 Pasi Riihelä LrNMKY. Viitattu 15.10.2007.
2. ↑  Pasi Riihelä ylitti 5000 liigapisteen rajan  25.10.2007. Suomen Koripalloliitto. Viitattu 5.1.2010.
3. ↑  Lappeenrannan Pasi Riihelä lopettaa  29.5.2009. Helsingin Sanomat. Viitattu 7.6.2009.
4. ↑  Kolminkertainen Vuoden pelaaja palaa Kouvoihin  5.1.2010. Kouvot. Viitattu 5.1.2010.
5. ↑
6. ↑  Lappeenrannan Arnolds-kahvila vaihtoi omistajaa! (Arkistoitu versio)
7. ↑  Riihelä rakentaa Namikan uutta nousua (Arkistoitu versio)


|  |  |  |
| --- | --- | --- |
| Edeltäjä:**Jussi Kumpulainen** | **Vuoden I-divisioonapelaaja**1994–95 | Seuraaja:**Ilpo Jalonen** |
|
| Edeltäjä:**Hanno Möttölä** | **Korisliigan vuoden tulokas**1995–96 | Seuraaja:**Ilpo Jalonen** |
|
| Edeltäjä:**Jyri Lehtonen** | **Korisliigan vuoden kehittynein pelaaja**1996–97 | Seuraaja:**Teemu Rannikko** |
|
| Edeltäjä:**Mika-Matti TahvanainenPetri Virtanen** | **Korisliigan vuoden pelaaja**1997–982003–04 ja 2004–05 | Seuraaja:**Teemu RannikkoPetri Virtanen** |
|